Subject: Eesti Ortopeedia Seltsi pöördumine
From: <[email-masked]>
To: <[email-masked]>
Date: Wed, 10 Dec 2025 08:01:14 +0200

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Lugupeetud Terviseamet,

Eesti Ortopeedia Selts pöördub Teie poole seoses murettekitavate 
juhtumitega, mis puudutavad ortopeedia kutset omavaid isikuid, kelle 
kvalifikatsiooni vastavus Eestis kehtestatud nõuetele ei ole selge.
Meieni on jõudnud teave ortopeedidest, kellele on väljastatud ortopeedi 
kutsetunnistus vaatamata sellele, et:
- nad ei ole lõpetanud Tartu Ülikoolis residentuuri ega sertifitseerimise 
käigus läbinud EOS poolt läbiviidavat erialast pädevushindamist,
- nende erialane väljaõpe või õppeasutus ei vasta EU standarditele,

Seoses eelnevaga palume Teilt selgust järgmistes küsimustes:

Mis on Terviseameti ametlik seisukoht nende ortopeedide pädevuse ja 
kvalifikatsiooni osas, kes ei ole läbinud Tartu Ülikooli arstiteaduskonna 
õppekava ega sellele vastavat residentuuri?

Millised meetmed on kehtestatud, et tagada, et sellise taustaga isikud ei 
osutaks ortopeedia erialal tervishoiuteenuseid ilma nõuetekohase 
kvalifikatsioonita?

Milliseid piiravaid või kontrollivaid mehhanisme rakendatakse ravikvaliteedi 
tagamiseks ortopeediliste teenuste osutamisel?

Eesti Ortopeedia Selts teeb ettepaneku, et Terviseamet viiks läbi 
ortopeedide registri põhjaliku kontrolli ning sõeluks välja:
- ortopeedid, kes ei ole lõpetanud Tartu Ülikooli arstiteaduskonda ega 
tõendanud samale standardile vastava pädevuse olemasolu,
- ortopeedid, kelle viimasest pädevushindamisest on möödunud üle 10 aasta 
või kelle pädevuse on varasemalt andnud EKA (Eesti Kirurgide 
Assotsiatsioon).

EOS ettepanek on sellised isikud suunata uuesti pädevushindamisele, et 
tagada ortopeedia eriala järjepidev kvaliteet ja patsientide ohutus.

Ootame Teie ametlikku seisukohta ning valmisolekut olukorra lahendamiseks 
koostöös erialaseltsiga.

Lugupidamisega,

EOS sekretär

Silvia Koljal